Kiswahili Kenya

JINSI YA KUIMARISHA KISWAHILI NCHINI KENYA NA ULIMWENGUNI 
Kiswahili ni mojawapo ya lugha ambazo zimehanikiza sehemu ya Afrika Mashariki. Ni lugha ambayo inatambulika vyema wapo mtu atafuata zile kanuni za lugha na kuzungumza kiswahili chake vyema. Kiswahili kinaweza kuimarishwa kupitia njia zifuatazo ili kiweze kudumu zaidi na kuendelea.
Moja, vipindi vya kufunza Kiswahili katika vyuo vya Kenya viweze kuongezwa. Vipindi hivi vikiongezwa basi wanafunzi watapata muda mwingi wa kusoma Kiswahili wakifunzwa na walimu na wataweza kuelewa vyema zaidi hivyo kukuza lugha hii ya Kiswahili. Walimu watapata pia fursa ya kuwaelimisha wanafunzi zaidi kwa kuwa muda utakuwepo. 
Pili, wakati wa sherehe za kitaifa kama vile Mashujaa, Kiswahili kiweze kuzungumzwa siku hiyo yote ili tuweze kukienzi na kukiendeleza. Viongozi wetu wakiongoza hafla kama hizi na waweze kuzungumza Kiswahili ambacho ni sanifu, basi wakazi wataweza kujifunza kutokana nao hivyo kuimarisha Kiswahili. 
Tatu, walimu wa Kiswahili na fasihi waweze kuongozwa ili wawe wengi. Vyuo vikuu vitoe au kuelimisha walimu wengi wa Kiswahili. Walimu wa Kiswahili wakiwa kwa wingi, basi shule zote nchini zitaweza kupata fursa au nafasi sawa katika kufunza lugha ya Kiswahili. Wanafunzi hawatakosa mwalimu wa kuwafunza hivyo watafunzwa na Kiswahili kitakuzwa.
Nne, Biashara kufadhiliwa kutoka nchi moja hadi nyingine hasa zile nchi ambazo zinazungumza na zile ambazo hazifahamu Kiswahili. Watu wa nchi moja wanaposafiri kutoka nchi moja hadi nyingine kwa shughuli za kibiashara wanaweza kufunza wale wengine ambao hawafahamu kuzungumza Kiswahili vyema. Mfano mtu mmoja akitoka Kenya aelekee kule Kongo ambako hawaelewi au kuzungumza Kiswahili vizuri basi mja huyu anaweza kuwafunza au kuwasaidia wale ambao hawazungumzi kiswahili vyema. 
Tano, kupitia kwa hafla za michezo, watu wanaweza kutangamana na kupunguza kwa maana mawasiliano yao yakiwa kwa lugha ya Kiswahili basi shughuli hizi zitasaidia watu kujifunza moja au mbili kutokana na Kiswahili kinachozungumzwa. Hafla kama hizi iruhusiwe tu lugha ya Kiswahili kuzungumzwa. 
Sita, maktaba yaongezwe nakala za Kiswahili ili kusoma na kufanya utafiti wa Kiswahili uweze kurahisishwa. Vitabu vikiongezwa makala ya Kiswahili basi utambuzi wa kukisoma na kutambua misamiati mingi ya kiswahili hivyo kuimarisha Kiswahili. 
Saba, wahariri wa vitabu na waandishi wa vitabu waweze kutuzwa wanapotua au kuandika baadhi ya vitabu vya Kiswahili. Hili itaimarisha Kiswahili kwa kuwa kila moja atakuwa na hata ari ya kufahamu kiswahili ili aweze kutuzwa pia naye hivyo bali Kiswahili kimarishwe. 
Nane, kupitia katika vipindi vya televisheni, vipindi ambavyo vinaonyeshwa kwenye runinga vinaweza kupitisha ujumbe wa kuwaelimisha watu lugha ya Kiswahili kama vile michezo ya kuigiza kwenye runinga iweze kufanywa kwa lugha ya Kiswahili. Watu wengi wanaweza kusikiliza na kutazama hayo kuimarisha Kiswahili chao.